Pagkarahay Art Festival

An Pagkarahay Art Festival sarong tiripon nin manlainlain na lokal na artista biswal, pintor, iskultor, musikero, parasurat asin iba sa Camarines Sur, Bikol na pinonan kan 2018. An tiripon pinapadalagan kan Kintab Artists Group katuwang an lokal na gobyerno sagkod iba pang organisasyon, asin pinapadrinohan kan Nasyunal na Komisyon para sa Kultura asin kan Arte (NCCA). Tampok sa tiripon an pagpinta nin mural, patiribayan sa arte biswal, seminar, mga karawat, konsyerto, asin iba pa.

Taon 2017 kan inorganisar kan Artletics Inc. an Paghilom Arts Camp and Festival na ginibo sa Union Theological Seminary sa Dasmariñas, Cavite. An art festival dinara sa Camarines Sur kan 2018 kun sain inapod ining Pagkarahay Arts Camp and Festival asin ginibo an pinakainot na tiripon sa Central Bicol State University of Agriculture sa Pili, Camarines Sur. An ikaduwang tiripon na ginibo sa Minalabac, Camarines Sur nagkaigwa nin temang "Pagkarahay: Isip, Lawas, Kalag (Healing: Mind, Body & Soul)" kun sain nakatuwang kan Kintab Artists Group an lokal na gobyerno. Ginibo sa tiripon an serye nin webinar sa paagi kan Zoom asin live streaming sa Facebook huli sa pandemya.

Kataytayan nin mga ladawan

Hilnga man
 Pagsurat Bikolnon

Toltolan